Мордовија арена

Мордовија арена ( руски: Мордовия Арена) е фудбалски стадион во градот Саранск, во Мордовија во Руската Федерација. Стадионот беше наменски изграден за потребите на Светското првенство во фудбал 2018 година, чиј домаќин е Русија. Сместен е во центарот на градот покрај брегот на реката Инсар. Граден е од 2010 година до април 2018 година, а трошоците за изградба изнесуваат 16,5 милијарди руски рубли. Проценетата сместивост на стадионот за Светското првенство е 44 442 седечки места , а потоа се планирало да се намали сместивоста на стадионот на 28 000 места. Планирано е по Светското првенство, стадионот да биде предаден на употреба на локалниот фудбалски клуб ФК Мордовија . Дизајн Во обид да биде домаќин на Светското првенство во 2018 година, кое беше доставено до ФИФА, новиот стадион во градот Саранск беше прикажан со привремен дизајн од германскиот архитект Тим Хуп. Локалната компанија СаранскГражданПроект е избрана за конечен изглед на стадионот. Просторот треба да има едноставен изглед во форма на тенџере со портокалови седишта и сместивост за 44 442 лица, но само за време на турнирите. По Светското првенство во 2018 година, горните трибини треба да се демонтираат, со што ќе се намали сместивоста на 28 000 места. Меѓу остатокот и покривот ќе се создаде шеталиште со малопродажен простор и простор за одмор. Овалниот стадион ќе има двокатен подрум и пет ката. Тревата за стадионот се увезува од Канада, а под гредите ќе има греење од 37 километри, како и надземни грејачи. Изградба Изградбата на последниот петти кат започна во декември 2015 година. Ѕидовите и покривот се направени од една школка од перфорирани метални плочи во сончеви бои. Тоа треба да претставува топлина и гостопримливост. Поцинкуваната кровна подлога е изработена од профилирани лимови кои ќе имаат изолација и мембранска подлога поставена над горниот дел. Изградбата на стадионот се очекува да заврши до април 2018 година. ФИФА Светско првенство 2018 година Стадионот ќе биде домаќин на четири натпревари од групната фаза на Светското првенство во фудбал 2018 година. Тест-натпреварот е закажан за 21 април 2018 година. Користена литература Надворешни врски Информации за стадионот на мрежното место на ФИФА Архивирано на 12 октомври 2017 г. Податоци на мрежното место на Организациониот одбор на СП 2018. Архивирано на 10 октомври 2016 г. 54°10′54″N 45°12′13″E